
R E F E R A T   D E   A P R O B A R E
privind aprobarea Devizului general actualizat la finalizarea lucrărilor și în conformitate cu Dispoziția de șantier nr. 3, pentru obiectivul de investiții „Reabilitare termică pentru creșterea eficienței energetice a clădirii 
administrative a Serviciului public de desfacere 
HAN – PIAȚĂ ȘI OBOR”


[bookmark: _Hlk219885503]Prin Hotărârea Consiliului Local nr. 99/2026 a fost aprobat Devizul general aferent obiectivului de investiții ”Reabilitare termică pentru creșterea eficienței energetice a clădirii administrative a Serviciului public de desfacere HAN – PIAȚĂ ȘI OBOR” actualizat în conformitate cu prevederile Legii nr. 141/2025, precum și ca urmare a ajustării valorii contractului potrivit Dispoziției de șantier nr. 2. 	              
Ulterior, pe parcursul executării lucrărilor, în vederea verificării modului de realizare a investiției și a identificării soluțiilor tehnice, a fost întocmită Nota de constatare nr. 2/2026, în urma vizitei în teren efectuate de reprezentanții beneficiarului, proiectantului, constructorului și dirigintelui de șantier.
În cadrul acestei note de constatare au fost identificate și fundamentate o serie de măsuri tehnice necesare pentru asigurarea unei funcționări corespunzătoare a clădirii și pentru atingerea obiectivelor investiției privind creșterea eficienței energetice.
Modificările rezultate din Nota de constatare nr. 2/2026 au fost transpuse în Devizul general prin Dispoziția de șantier nr. 3, fiind însoțite de memoriul justificativ și listele de cantități de lucrări, acestea reprezentând documentele care au stat la baza actualizării Devizului general la finalizarea lucrărilor.
În vederea redării situației reale a investiției, precum și pentru întocmirea documentației tehnice de tip „As Built”, se impune aprobarea Devizului general actualizat, care cuprinde toate lucrările executate și modificările intervenite în timpul execuției, în conformitate cu documentele justificative întocmite.
Obiectivul de investiții este finanțat prin Planul Național de Redresare și Reziliență – Componenta C5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2 – Renovarea energetică aprofundată a clădirilor publice, PNRR/2022/C5/2/B2.2.a/1, Runda 2, motiv pentru care actualizarea Devizului general este necesară în vederea asigurării concordanței dintre lucrările efectiv executate, documentele de recepție și documentația de închidere a proiectului.
Potrivit Devizului general actualizat, valoarea totală a investiției este de 2.002.020,37 lei (fără T.V.A.), respectiv 2.415.868,48 lei (cu T.V.A.), din care valoarea C+M = 1.634.528,73 lei (fără T.V.A.), respectiv 1.977.779,76 lei (cu T.V.A.).
Totodată, Devizul general include cheltuieli neeligibile în cuantum de 323.478,24 lei (fără T.V.A.), respectiv 391.408,67 lei (cu T.V.A.), acestea urmând a fi suportate din bugetul local al Municipiului Brad, în conformitate cu prevederile contractului de finanțare.
În contextul celor de mai sus am inițiat prezentul  proiect de hotărâre prin care am propus aprobarea Devizului general actualizat la finalizarea lucrărilor și în conformitate cu Dispoziția de șantier nr. 3, pentru obiectivul de investiții ”Reabilitare termică pentru creșterea eficienței energetice a clădirii administrative a Serviciului public de desfacere HAN – PIAȚĂ ȘI OBOR” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile O.U.G. nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele masuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 477/2022 privind organizarea și funcționarea Ministerului Dezvoltării, Lucrărilor Publice și Administrației, cu modificările și completările ulterioare, in 24 martie 2022, se emite Ordinal Ministrului dezvoltării, lucrărilor publice și administrației privind aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, component 5 – Valul renovării, Axa 1 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Legii nr. 141/2025 privind unele  măsuri fiscal-bugetare cu modificările și completările ulterioare, ale art.129 alin. (1), alin. (2) lit. b) și alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

